CELEX: C2007/211/15
Language: sl
Date: 2007-09-08 00:00:00
Title: Zadeva C-402/06: Sodba Sodišča (sedmi senat) z dne 18. julija 2007 (predlog za sprejetje predhodne odločbe Hoge Raad der Nederlanden – Kraljevina Nizozemska) – Op- en Overslagbedrijf Van der Vaart B.V. proti Staatssecretaris van Financiën (Skupna carinska tarifa – Tarifna razvrstitev – Kombinirana nomenklatura – Proizvod, pridobljen s koagulacijo mleka in z ekstrakcijo velikega dela sirotke)

8.9.2007   
            
            
               SL
            
            
               Uradni list Evropske unije
            
            
               C 211/9
            
         Sodba Sodišča (sedmi senat) z dne 18. julija 2007 (predlog za sprejetje predhodne odločbe Hoge Raad der Nederlanden – Kraljevina Nizozemska) – Op- en Overslagbedrijf Van der Vaart B.V. proti Staatssecretaris van Financiën
   (Zadeva C-402/06) (1)
   
   (Skupna carinska tarifa - Tarifna razvrstitev - Kombinirana nomenklatura - Proizvod, pridobljen s koagulacijo mleka in z ekstrakcijo velikega dela sirotke)
   (2007/C 211/15)
   Jezik postopka: nizozemščina
   Predložitveno sodišče
   Hoge Raad der Nederlanden
   Stranki v postopku v glavni stvari
   
      Tožeča stranka: Op – en Overslagbedrijf Van der Vaart B.V.
   
      Tožena stranka: Staatssecretaris van Financiën
   Predmet
   Predlog za sprejetje predhodne odločbe – Hoge Raad der Nederlanden – Razlaga Priloge I k Uredbi Komisije (ES) št. 1734/96 z dne 9. septembra 1996 o spremembi Priloge I k Uredbi Sveta (EGS) št. 2658/87 v zvezi s kombinirano tarifno in statistično nomenklaturo ter skupno carinsko tarifo (UL L 238, str. 1) – Proizvod, pridobljen s koagulacijo mleka in z ekstrakcijo velikega dela sirotke, ki vsebuje 2 % sirotkinih beljakovin, pri čemer so bile te beljakovine razkrojene z encimom, ki je bil dodan med 24 do 36-urnim postopkom sušenja
   Izrek
   
               1)
            
            
               Tarifno oznako 0406 kombinirane nomenklature, ki se nahaja v Prilogi I k Uredbi Sveta (EGS) št. 2658/87 z dne 23. julija 1987 v zvezi s kombinirano tarifno in statistično nomenklaturo ter skupno carinsko tarifo, kot je bila spremenjena z Uredbo Komisije (ES) št. 1734/96 z dne 9. septembra 1996, je treba razlagati tako, da je vanjo mogoče uvrstiti proizvod, kot je zadevni proizvod iz postopka v glavni stvari, ki je pridobljen iz kislega mleka, pri katerem je bil uničen veliki del sirotke, ki vsebuje 2 % celotne količine beljakovin, razkrojenih z encimom med 24 do 36-urnim postopkom sušenja, in ki je sestavljen iz kazeina in iz več kot 50 % vlažnosti.
            
         
               2)
            
            
               Tarifno podoznako 0406 20 90 kombinirane nomenklature je treba razlagati tako, da v njo ni mogoče uvrstiti proizvoda, kot je zadevni proizvod iz postopka v glavni stvari, ki je vsebuje več kot 50 % vlažnosti in manj kot 1 % maščob in je v obliki od 2 do 4 mm velikih zrn pravilnih oblik ter je namenjen uporabi v proizvodnji prilog za pico in pri pripravi omak s sirom.
            
         
      (1)  UL C 310, 16.12.2006.